EkBass/fiwiki-20250220-pages-articles huggingface dataset:
Dossier Center

Dossier Center on Vladimir Putiniin ja hänen lähipiiriinsä keskittynyt tutkimusjärjestö, jonka perusti Mihail Hodorkovski. Hodorkovskin mukaan Dossier Center seuraa Kremliä hallitsevien rikollisten toimintaa ja kerää todisteita, joita voidaan tulevaisuudessa käyttää heitä vastaan oikeudessa. Järjestön toiminta käynnistyi marraskuussa 2017. Sen toimintaa rahoittaa Hodorkovski. Dossier Center saa tietonsa nimettömistä vuodoista, jotka paljastavat Moskovan laittomuuksia ja yrityksiä vaikuttaa länsimaisiin poliitikkoihin ja kansalaismielipiteisiin. Järjestön toiminta muistuttaa WikiLeaksin toimintaa, mutta Dossier Centerin mukaan erona on se, että Dossier Centerissä tietoa ei julkaista valikoimatta, ja Dossier Centerin kohteena on nimenomaan Putin ja hänen lähipiirinsä. Vuonna 2018 järjestöllä oli viisi työntekijää. He seulovat ja vahvistavat tiedot, jotka järjestölle vuodetaan, pyrkien keräämään erityisesti sellaista aineistoa, josta voisi olla hyötyä oikeudenkäynneissä tai uutisjutuissa. Ainakin yhdessä tapauksessa Dossier Centerin paljastuksen kohde on väittänyt, että järjestön julkaisema tieto on hankittu tietomurron kautta. Dossier Centerin tietoja ovat käyttäneet esimerkiksi Helsingin Sanomat, Associated Press, The Guardian ja Yle. Hodorkovski ja hänen järjestönsä ovat olleet kohteena kyberhyökkäyksessä, jonka tekijöiden on väitetty olleen venäläisiä sotilastiedustelu-upseereita. Hyökkäyksessä Hodorkovskin järjestön sähköposteja julkaistiin toisella vuotosivustolla heidän maineensa tahraamiseksi. == Esimerkkejä Dossier Centerin uutisista == * Vuonna 2023 Dossier Center jäljitti luksusjahdin, jonka se uskoo kuuluvan Vladimir Putinille. * Hillary Clintonin-vastaisia tietoja tarjonneen asianajajan Natalia Veselnitskajan läheiset yhteydet Venäjän viranomaisiin. (2018) * Venäjän sotilastiedustelu GRU:n erikoisosasto rekrytoi sosiaalisessa mediassa rikollisia ja Venäjä-mielisiä radikaaleja tekemään informaatio- ja sabotaasitoimia, ja nämä ovat useiden Euroopassa toteutettujen sabotaasien takana. (2024) * Kuvia Putinin yksityisen panssarijunan sisältä. (2024) * Droonivideokuvaa Vladimir Putinia varten rakennetuista huviloista Laatokan rannalla (2024) * Putinin poikien nimet, asuinpaikat ja elintavat. (2024) == Lähteet == == Aiheesta muualla == * https://dossier.center/ Järjestön verkkosivut venäjäksi ja englanniksi Luokka:Kansalaisjärjestöt Luokka:Venäläiset verkkosivustot
Fedir Bazylevytš

Fedir Bazylevytš (; 27. joulukuuta 1897 Kiova – 30. kesäkuuta 1931 Lviv tai Stanislav) oli ukrainalainen tenori, näyttelijä ja teatteriohjaaja.Базилевич Федір Енциклопедія Сучасної України, viitattu 8.9.2024 Bazylevych Fedir Ukrainian Musical World, viitattu 8.9.2024 Bazylevytš vieraili Ukrainan tasavaltalaisen kapellin esiintyjänä länsieurooppalaisissa pääkaupungeissa. Vuonna 1920 hän joutui vangittujen Ukrainan kansanarmeijan sotilaiden leirille Iozefoviin Tšekkiin. Hän opiskeli konservatoriossa Prahassa. Vuonna 1922 tai 1923 Bazylevytš saapui Užhorodiin, jossa hän työskenteli Prosvita-seuran venäläisen teatterin laulajana, näyttelijänä, ohjaajana, hallinnoijana ja vuosina 1927–1929 johtajana. Bazylevytš käänsi teatterin käyttöön teoksia tšekistä, puolasta ja ranskasta. Hänen taiteellinen toimintansa herätti poliisin epäilyt, ja hänet pakotettiin muuttamaan Stanislaviin (nykyiseen Ivano-Frankivskiin). Bazylevytš esiintyi muun muassa Canion roolissa Ruggero Leoncavallon Pajatsossa, Charles Gounod’n Faustin nimiroolissa ja Józsin roolissa Johann Strauss II:n Mustalaisparonissa. Hän ohjasi Stepan Vasyltšenkon, Myh’ailo Starytskyin, Václav Kliment Klicperan ja Adolphe Adamin teosten esityksiä. Lisäksi hän esiintyi muun muassa Semen Hulak-Artemovskyin, Marko Kropyvnytskyin ja Borys Hrintšenkon teoksissa. Vuosina 1930–1931 Bazylevytš jatkoi uraansa harrastelijateatterissa Lvivissä. == Lähteet == Luokka:Ukrainalaiset oopperalaulajat Luokka:Tenorit Luokka:Ukrainalaiset näyttelijät Luokka:Teatteriohjaajat Luokka:Vuonna 1897 syntyneet Luokka:Vuonna 1931 kuolleet
Koripallon Euroopan olympiakarsintaturnaus 1964

Miesten koripallon Euroopan olympiakarsintoihin ilmoittautui 14 maata. Karsinnoista pääsi Tokion olympialaisiin kaksi karsintojen parsta joukkuetta. Karsinnat pelattiin 3.-13. kesäkuuta Sveitsin Genevessä. === Alkulohkot === ==== Lohko A ==== ==== Lohko B ==== === Sijoitusottelut === ==Sijat 1-4== {{Turnauspuu4 |12.6.||81||68 |12.6.||66||73 |13.6.||57||69 |13.6.||81||67 }} ==Sijat 5-8== {{Turnauspuu4 |12.6.||69||78 |12.6.||69||67 |13.6.||85||94 |13.6.||55||68 }} ==Sijat 9-12== {{Turnauspuu4 |12.6.||72||67 |12.6.||54||75 |13.6.||63||57 |13.6.||63||82 }} == Lopputulokset == Sija Maa 1\. 2\. 3\. 4\. 5\. 6\. 7\. 8\. 9\. 10\. 11\. 12\. 13\. 14\. Unkari ja Suomi saivat paikan Tokion olympiakoripalloturnaukseen. == Parhaat pistemiehet == Sija Pelaaja Joukkue Pisteet 1\. Kari Liimo Suomi 191 2\. Georgios Amerikanos Kreikka 133 3\. Emiliano Rodríguez Espanja 130 4\. Thomas Iso-Britannia 125 5\. Alfonso Martínez Espanja 119 6\. Kamiel Dierck Belgia 118 7\. Ernst Rabl Itävalta 113 8\. Giorgos Kolokithas Kreikka 111 9\. Alain Gilles Ranska 109 10\. René Aerts Belgia 108 == Suomen otteluista == Suomen joukkue oli ennen karsintaturnausta keväällä 1964 pelannut toukokuun aikana Suomessa viisi kotimaan ottelua vahvaa Neuvostoliittoa vastaan. Niiden jälkeen Suomen koripallojoukkueen päävalmentaja Kalevi Tuominen valitsi 12 miehiseksi pelaajistoksi karsintaturnaukseen: Olavi Ahonen TP, Teijo Finneman (HKT), Juha Harjula (ToPo), Jyrki Immonen (Honka), Pertti Laanti (HKT), Timo Lampén (Lahden NMKY), Kari Liimo (HKT), Martti Liimo (HKT), Uolevi Manninen (HNMKY), Lauri Nurma (Riento), Jorma Pilkevaara (ToPo), Raimo Vartia (HKT) Matkalla Sveitsin karsintaturnaukseen suomalaiset pelasivat kaksi ottelua Tšekkoslovakia vastaan. Kaikista näistä seitsemästä ottelusta eli viidestä Neuvostoliitto- ottelusta ja kahdesta Tšekkoslovakia-ottelusta tuli tappiot. Niin Neuvostoliitolla kuin Tšekkoslovakialla oli jo paikka Tokion olympialaisiin edellisten olympialaisten menestyksen perusteella. Suomalaisjoukkueen johtajana toimi Juhani Salmenkylä ja apulaishuoltaja Robert Petersen. Erotuomariksi Suomesta turnaukseen lähti Pentti Nohynek. ==Viitteet== Luokka:Vuoden 1964 koripallo Luokka:Sveitsin koripallo Luokka:Geneven urheilu
Jaroslav Teplyi

Jaroslav Vasylovytš Teplyi (; 18. heinäkuuta 1961 Ivano-Frankivsk – 8. helmikuuta 2022 Žytomyr) oli ukrainalainen laulaja, lauluntekijä, kuoronjohtaja ja kansanlaulujen kerääjä.Teplyy Yaroslav Vasilyevich Ukrainian Musical World, viitattu 8.9.2024 Олена Слободенюк, У Житомирі помер композитор і виконавець лемківського походження Ярослав Теплий Суспільне 8.2.2022, viitattu 8.9.2024 Hän oli lemkotaustainen ja keräili lemkojen lauluperinnettä omien kappaleidensa tekemisen ohella. Teplyi valmistui kansankuoron johtajaksi ja kuoromestariksi Rivnen valtion kulttuuri-instituutista vuonna 1987. Hän aloitti vuonna 1982 esiintymisen vaimonsa Valentyna Teplyin kanssa monesti palkitussa duossa Tšervone ta Tšorne. Teplyi johti polesialaista laulu- ja tanssikokoonpanoa Žytomyrissä vuosina 1986–1991 ja työskenteli toisen kokoonpanon johdossa Sahalinin alueella. Teplyin kappaleita ovat esittäneet muutkin laulajat, kuten Vasyl Zinkevytš. Vuosina 2002–2009 Teplyi oli polesialaisen kirjallisuus- ja musiikkifestivaalin organisoija. Hän kuului Kansalliseen yleisukrainalaiseen musiikkiliittoon ja sai vuonna 2015 Ukrainan kunniataiteilijan arvonimen. Teplyi kuoli 60-vuotiaana sairastettuaan sydäntautia ja koronavirusinfektiota. == Lähteet == Luokka:Ukrainalaiset laulajat Luokka:Laulaja-lauluntekijät Luokka:Ukrainalaiset kuoronjohtajat Luokka:Kansanmuusikot Luokka:Vuonna 1961 syntyneet Luokka:Vuonna 2022 kuolleet
Žanna Kolodub

thumb|Säveltäjät Lev ja Žanna Kolodub vuonna 2015 Žanna Juh’ymivna Kolodub (; s. 1. tammikuuta 1930 Vinnytsja) on ukrainalainen säveltäjä.Kolodub, Zhanna Internet Encyclopedia of Ukraine, viitattu 8.9.2024 Kolodub Zhanna Yukhymivna Ukrainian Musical World, viitattu 8.9.2024 Kolodub sai viulun- ja pianonsoiton opetusta Kiovan musiikkiopistossa, josta valmistui vuonna 1949. Kiovan konservatoriosta hän valmistui vuonna 1954 Kostjantyn Myhailovin pianoluokalta. Hän aloitti Kiovan konservatoriossa opettamisen vuonna 1952 ja pääsi professoriksi vuonna 1997. Kolodub sai Ukrainan kunniataiteilijan arvonimen vuonna 1996 ja Mykola Lysenko -palkinnon vuonna 2002. Hänet nimitettiin Ukrainan kansantaiteilijaksi 5. maaliskuuta 2009. Hän on Kansallisen yleisukrainalaisen musiikkiliiton ja Ukrainan kansallisen säveltäjäliiton jäsen. Kolodubin tuotantoon kuuluu muun muassa näyttämömusiikkia, kamarimusiikkiteoksia, konserttoja ja Lyyrisiä muotokuvia Kiovasta -sarja sinfoniaorkesterille (1976). Osassa teoksistaan hän teki yhteistyötä miehensä, säveltäjä Lev Kolodubin kanssa. == Lähteet == Luokka:Ukrainalaiset säveltäjät Luokka:Vuonna 1930 syntyneet Luokka:Elävät henkilöt
Vereiden kirkko

Vereiden kirkko () on Gloppenin kunnassa Norjassa sijaitseva kivinen pitkäkirkko 1100-luvulta. Torni ja asehuone valmistuivat vuonna 1879 ja nykyinen alttariosa sakaristoineen vuonna 1931. ==Kuvia== Vereide kirke innvendig.jpg|Kirkkosali 2013-05 Vereide kirke interiør.jpg|Alttari ==Lähteet== ==Aiheesta muualla== Luokka:Norjan kivikirkot Luokka:Gloppen
Gimmestadin vanha kirkko

Gimmestadin vanha kirkko () on Gloppenin kunnassa Norjassa sijaitseva puinen pitkäkirkko vuodelta 1692. ==Lähteet== ==Aiheesta muualla== Luokka:Norjan puukirkot Luokka:Gloppen
Hyenin kirkko

Hyenin kirkko () on Gloppenin kunnassa Norjassa sijaitseva puinen pitkäkirkko vuodelta 1876. ==Lähteet== ==Aiheesta muualla== Luokka:Norjan puukirkot Luokka:Gloppen
Breimin kirkko

Breimin kirkko () on Gloppenin kunnassa Norjassa sijaitseva puinen pitkäkirkko vuodelta 1886. ==Lähteet== ==Aiheesta muualla== Luokka:Norjan puukirkot Luokka:Gloppen
Gimmestadin kirkko

Gimmestadin kirkko () on Gloppenin kunnassa Norjassa sijaitseva puinen pitkäkirkko vuodelta 1910. ==Lähteet== ==Aiheesta muualla== Luokka:Norjan puukirkot Luokka:Gloppen
Sandanen kirkko

Sandanen kirkko () on Gloppenin kunnassa Norjassa sijaitseva kivinen pitkäkirkko vuodelta 1997. ==Lähteet== ==Aiheesta muualla== Luokka:Norjan kivikirkot Luokka:Gloppen
Lev Kolodub

thumb|Säveltäjät Lev ja Žanna Kolodub vuonna 2015 Lev Mykolajovytš Kolodub (; 1. toukokuuta 1930 Kiova – 23. helmikuuta 2019 Kiova) oli ukrainalainen säveltäjä.Kolodub, Lev Internet Encyclopedia of Ukraine, viitattu 8.9.2024 Lev Kolodub Ukrainian Live, viitattu 8.9.2024 Kolodub valmistui Harkovan konservatoriosta vuonna 1954 opiskeltuaan Myhailo Titsin johdolla. Hän työskenteli vuodesta 1966 sävellyksen ja soitinnuksen opettajana Kiovan konservatoriossa. Kolodub oli Ukrainan säveltäjäliiton johtaja vuosina 1994–1997. Hän oli naimisissa säveltäjä Žanna Kolodubin kanssa. Kolodubin tuotantoon kuuluu neljä oopperaa, kaksi balettia, kaksitoista sinfoniaa, muuta orkesterimusiikkia, kamarimusiikkia, kuoroteoksia ja yksinlauluja. Lisäksi hän sävelsi musiikkia radioon ja elokuvamusiikkia sekä teki kansanlaulusovituksia. Kolodubille myönnettiin Ševtšenkon palkinto vuonna 2010. == Lähteet == Luokka:Ukrainalaiset säveltäjät Luokka:Vuonna 1930 syntyneet Luokka:Vuonna 2019 kuolleet
Frommereid

Frommereid tai Fromreide on taajama Askøyn kunnassa Vestlandin läänissä Norjassa. Taajaman pinta-ala on tasan yksi neliökilometri ja asukasluku 1 093 vuonna 2023. ==Lähteet== Luokka:Askøy Luokka:Norjan taajamat
Joona Kumpula

Joona Kalervo Kumpula (s. 26. toukokuuta 2003 Helsinki) on suomalainen jääkiekkoilija, joka edustaa SM-liigajoukkue Pelicansia. Hän on pelipaikaltaan keskushyökkääjä. == Ura == Kumpula aloitti luistelun 2–3-vuotiaana jääkiekkoa pelanneen isänsä kanssa. Hänen kasvattajaseura on Jokerit. Kumpula voitti kauden 2018–2019 päätteeksi C-nuorten SM-hopeaa. Kaudella 2021–2022 hänet palkittiin U20 SM-sarjan opiskelijapalkinnolla. Tammikuussa 2022 Jokerit lainasi Kumpulan Mestis-joukkue Kiekko-Vantaaseen, jossa hän pelasi kuusi runkosarjaottelua ilman tehopisteitä. Kauden 2022–2023 päätteeksi Kumpula voitti U20 SM-hopeaa. Joulukuussa 2022 Jokerit lainasi hänet Mestis-joukkue KeuPa HT:hen, jossa Kumpula pelasi kaksi ottelua. Kaudeksi 2023–2024 Kumpula siirtyi Pelicansin U20-joukkueeseen. Hän voitti joukkueen sisäisen piste- ja syöttöpörssin tehoilla 23+36=59, joilla Kumpula sijoittui koko U20 SM-sarjan pistepörssissä kahdeksanneksi. Hän voitti myös Pelicansin sisäisen tehotilaston lukemalla +34. Kesäkuussa 2024 Kumpula teki Pelicansin kanssa vuoden mittaisen SM-liigasopimuksen. Hän sai tililleen ensimmäisen miesten pääsarjaottelunsa Mestarien liigan toisella kierroksella 8. syyskuuta 2024 sveitsiläistä Genève-Servette HC:tä vastaan. Kumpula merkittiin Pelicansin 13. hyökkääjäksi. Hän jäi ottelussa kuitenkin ilman peliaikaa. Ensimmäiset jääaikansa pääsarjatasolla Kumpula sai seuraavassa ottelussa 13. syyskuuta 2024 vieraissa ruotsalaista Skellefteå AIK:ta vastaan. Hänet merkittiin Pelicansin nelossentteriksi laidoilleen Niklas Virtanen ja Tim Lindfors. Kumpula sai ottelussa jääaikaa 12.05 minuuttia. Ensimmäisen SM-liigaottelunsa hän sai tililleen 16. marraskuuta 2024 Oulun Kärppiä vastaan. Kumpula merkittiin Pelicansin 13. hyökkääjäksi. Hän jäi ottelussa kuitenkin ilman peliaikaa. Ensimmäiset jääaikansa SM-liigassa Kumpula sai 24. marraskuuta 2024 vieraissa Porin Ässiä vastaan. Hänet merkittiin Pelicansin kakkossentteriksi laidoilleen Lars Bryggman ja Ryan Lasch. Kumpula sai ottelussa jääaikaa 9.42 minuuttia. Hän teki myös liigauransa avausmaalin. Kumpulan osuma hyväksyttiin videotarkistuksen päätteeksi. == Pelityyli == Kumpula on kuvaillut olevansa kahden suunnan sentteri, joka pyrkii olemaan ketjunsa tasapainottava tekijä ja laittamaan kiekkoa laidoille. Hän on kuvaillut olevansa aloittajana hyvä lukemaan vastustajan aloittajaa ja muuttamaan aloitustyyliään vastustajan mukaan. Kumpula on kertonut pyrkivänsä käyttämään myös kokoaan hyväksi, haluavansa oleva vahva kamppailupelaaja ja tykkäävänsä välillä taklata. Hän on maininnut esikuvakseen Patrice Bergeronin. == Muuta == Kumpula valmistui ylioppilaaksi Pohjois-Haagan yhteiskoulusta keväällä 2022. == Tilastot == 2021–2022 Jokerit U20-SM 44 15 10 25 30 2 1 0 1 0 Kiekko-Vantaa Mestis 6 0 0 0 4 – – – – – 2022–2023 Jokerit U20-SM 31 10 6 16 26 12 2 3 5 0 KeuPa HT Mestis 2 0 0 0 0 – – – – – 2023–2024 Pelicans (A) U20-SM 45 23 36 59 24 3 2 2 4 2 2 kautta yhteensä Mestis 8 0 0 0 4 – – – – – == Lähteet == * * * === Viitteet === Luokka:Suomalaiset jääkiekkoilijat Luokka:Pelicansin pelaajat Luokka:Vuonna 2003 syntyneet Luokka:Elävät henkilöt
Arena Siuntio-Sjundeå

Arena Siuntio-Sjundeå (aik. Folksam Arena) on Siuntion keskustassa sijaitseva monitoimihalli. Monitoimihalli on avattu vuonna 2016. Monitoi­mi­hal­lissa on mahdollisuus pelata muun muassa käsipalloa, futsalia ja salibandya. Urheiluhallin yläkerrassa on kaksi tanssi- ja jumppa­tun­teihin soveltuvaa tilaa, joista molemmissa on peiliseinät. Monitoimihallissa voidaan järjestää myös muita ­ta­pah­tumia ja konsertteja. Yläkerrassa on sali ja catering- keittiö 220 henkilölle. Monitoimihallissa on järjestetty myös Siuntion kunnan­val­tuuston kokous. Monitoimihallissa on sauna, erillisiä pukuhuoneita naisten ja miesten joukkueille sekä tuomareille. Monitoimihalliin mahtuu urhei­lu­ta­pah­tu­missa noin tuhatpäinen yleisö. Konsertteja varten tilassa on siirrettävä esiintymislava ja silloin katso­mo­paikkoja saadaan tarvittaessa 700–800. Normaalisti kentän molemmin puolin on 250-paikkaiset teles­koop­pi­kat­somot. == Lähteet == Luokka:Suomen urheiluhallit Luokka:Siuntion rakennukset ja rakennelmat
Bekkjarvik

Bekkjarvik on taajama Austevollin kunnassa Vestlandin läänissä Norjassa. Taajaman pinta-ala on 0,9 neliökilometri ja asukasluku 577 vuonna 2023. ==Kuvia== Bekkjarvik kapell.JPG|Bekkjarvikin kirkko ==Lähteet== Luokka:Austevoll Luokka:Norjan taajamat
Glommersträsk

Glommersträsk on taajama Arvidsjaurin kunnassa Norrbottenin läänissä Lapin historiallisessa maakunnassa Ruotsissa. Taajamassa oli 216 asukasta vuonna 2021. ==Lähteet== ==Aiheesta muualla== Luokka:Ruotsin taajamat Luokka:Arvidsjaurin kunta
Strix (lehti)

Strix oli ruotsalainen vuonna 1897 perustettu pilalehti, jota päätoimitti Albert Engström. Lehti yhdistyi vuonna 1924 Söndags-Nissen kanssa ja ilmestyi Söndagsnisse-Strix -nimellä vuoteen 1954. ==Lähteet== Luokka:Pilalehdet Luokka:Ilmestymästä lakanneet ruotsalaiset aikakauslehdet
Masthuggin kirkko

Masthuggin kirkko () on Ruotsin Göteborgissa sijaitseva tiilikirkko ja yksi kaupungin maamerkeistä. Sen suunnitteli Sigfrid Ericson ja se valmistui vuonna 1914. ==Kuvia== Masthuggskyrkan March 2015 02.jpg|Kirkkosali 09692 Masthuggskyrkan - altar - Gothenburg.jpg|Alttari ==Lähteet== ==Aiheesta muualla== Luokka:Göteborgin kirkot Luokka:Ruotsin kivikirkot Luokka:Kirkot Göteborgin hiippakunnassa
Hanna Tšubatš

Hanna Tanasivna Tšubatš (; 6. tammikuuta 1941 – 19. helmikuuta 2019) oli ukrainalainen runoilija.Ганна Танасівна Чубач (1941-2019) Центральний державний архів-музей літератури і мистецтва України 6.1.2021, viitattu 8.9.2024 Умерла украинская поэтесса Анна Чубач UA News 20.2.2019, viitattu 8.9.2024 Tšubatš aloitti runojen kirjoittamisen lapsuudessaan. Hänen ensimmäinen kokoelmansa oli Žuravka (1970). Hänet hyväksyttiin 30-vuotiaana Ukrainan kirjailijaliiton jäseneksi Platon Voronkon ja Pavlo Usenkon suosituksilla. Tšubatš kirjoitti myös lapsille ja teki sanoitukset satoihin lauluihin. Hänelle myönnettiin Ukrainan kunniataiteilijan arvonimi vuonna 2001. Hän sai myös monia muita palkintoja ja tunnustuksia. Hänen tyttärensä on runoilija, kuvataiteilija Oksana Rumelidi. Tšubatšin kirjallisuutta on käännetty venäjäksi, englanniksi, saksaksi, tšekiksi, bulgariaksi, unkariksi ja mongoliksi. == Lähteet == Luokka:Ukrainalaiset runoilijat Luokka:Vuonna 1941 syntyneet Luokka:Vuonna 2019 kuolleet
Esch (Boxtel)

Esch on kylä Boxtelin kunnassa, Pohjois-Brabantin maakunnassa Hollannissa. Vuodesta 1996 vuoteen 2021 se oli osa Haarenin kuntaa. Ennen vuotta 1996 Esch oli yksi pienimmistä itsenäisistä kunnista Pohjois-Brabantissa. Kylä mainittiin ensimmäisen kerran vuosina 773 tai 774 nimellä Hesc, ja se tarkoittaa luultavasti "tuhkametsää eli jalopuulaji lehtosaarni (lat."Fraxinus excelsior"). Esch on kirkkokylä, joka kehittyi varhaiskeskiajalla Esserstroomin varrelle. Echternachin luostarilla oli omaisuutta Eschissä 800-luvulla. Pyhän Willibrordusin kirkon torni on peräisin 1400-luvun lopulta. Kirkko rakennettiin vuosina 1926 ja 1927 bysanttilaiseen arkkitehtuuriin. Käännynnäisen Sancta Monican rakensivat vuonna 1895 lähetyssaarnaaja sisaret Onze-Lieve-Vrouwe van Afrika (Afrikan Neitsyt Maria). Vuonna 2012 luostari muutettiin kerrostaloksi. Eschissä asui vuonna 1840 kaikkiaan vain 245 ihmistä. Esch oli erillinen kunta vuoteen 1996 asti, jolloin se yhdistettiin Haareniin. == Galleria == Tiedosto:Esch, de Sint-Willibrorduskerk RM15375 IMG 8590 2021-03-29 12.20.jpg|Esch, Sint-Willibrorduskerkin kirkko. == Lähteet == Luokka:Alankomaiden kunnat
Sergei Gorenko

Sergei Sergejevitš Gorenko (, ; 6. huhtikuuta 1982 – 16. syyskuuta 2022 Luhansk) oli ukrainalainen juristi, joka toimi yksipuolisesti irtautuneen Luhanskin kansantasavallan valtakunnansyyttäjänä.Горенко Сергей Сергеевич Myrotvorets, viitattu 8.9.2024 Gorenko kävi koulunsa Sorokynessä ja Donin Rostovissa. Hän opiskeli vuosina 1999–2003 Luhanskin sisäisten asioiden Didorenko-valtionyliopistossa. Gorenko johti Ukrainassa vuosina 2013–2014 huumausainerikollisuutta tutkinutta laitosta. Venäjän tukemien separatistien puolelle siirtymisen jälkeen Gorenkosta annettiin Ukrainassa pidätysmääräys. Luhanskin kansantasavaltaa johtaneen Leonid Pasetšnikin mukaan Gorenko ja tämän varahenkilö Jekaterina Steglenko saivat surmansa syyttäjäntoimiston räjähdyksessä aamulla 16. syyskuuta 2022. Kapinallisviranomaisten mukaan kaksi muuta henkilöä joutui loukkaantuneina sairaalahoitoon.Генпрокурора ЛНР наградили российским орденом Мужества посмертно Tass 19.9.2022, viitattu 8.9.2024 Myh’ailo Podoljak piti tapausta rikollisten välienselvittelynä.Luke Harding, Russia accuses Ukraine of targeting pro-Moscow officials The Guardian 16.9.2022, viitattu 8.9.2024 Gorenko sai Luhanskin kansantasavallan sankarin arvonimen. Venäjä myönsi hänelle postuumisti Urhoollisuuden kunniamerkin. == Lähteet == Luokka:Ukrainalaiset juristit Luokka:Luhanskin kansantasavallan henkilöt Luokka:Vuonna 1982 syntyneet Luokka:Vuonna 2022 kuolleet
Yhdysvaltain senaatin vaalit Montanassa 2024

Yhdysvaltain senaatin vaalit Montanassa 2024 pidettiin 5. marraskuuta 2024 samaan aikaan muiden vuoden 2024 vaalien kanssa. Istuva demokraattisenaattori Jon Tester oli ehdolla neljännelle kaudelleen, mutta hävisi häntä vastassa olleelle republikaani Tim Sheehylle. == Tausta == Demokraattien ehdokas Jon Tester valittiin ensimmäisen kerran senaattiin vuonna 2006, jolloin hän päihitti istuvan republikaanisenaattorin Conrad Burnsin täpärästi alle 1 prosenttiyksikön erolla. Hänet valittiin jatkokausille vuosina 2012 ja 2018. Testeriä pidettiin yhtenä demokraattien haavoittuvimmista senaattoreista, sillä Montana on vahvasti republikaaninen osavaltio osavaltiotason vaaleissa. Donald Trump päihitti Joe Bidenin vuoden 2020 presidentinvaaleissa Montanassa lukemin 57–41. Vaaleissa äänioikeutettuja ovat sellaiset henkilöt, jotka täyttävät seuraavat ehdot ja rekisteröityvät äänestäjiksi: * Vähintään 18-vuotias; * On asunut Montanassa ja siinä piirikunnassa, jossa hän aikoo äänestää, vähintään 30 päivää (poikkeukset mahdollisia); * On Yhdysvaltain kansalainen; * Ei ole suorittamassa vankeusrangaistusta rikokseen tuomitseminen seurauksena; * Jos on tuomittu vajaavaltaiseksi, äänioikeuden tulee olla erikseen palautettu. == Ehdokasasettelu == Tester asettui ehdolle neljännelle kaudelleen, ja hän voitti puolueensa esivaalit helposti, saaden noin 97 % äänistä. Ainoa häntä vastassa ollut ehdokas, Michael Hummert, sai noin 3 % äänistä. Republikaanien ehdokas Tim Sheehy voitti puolueensa esivaalit saatuaan yli 73 % esivaalien äänistä kahta muuta ehdokasta vastaan. == Tulokset == Ehdokas Ääniä Osuus äänistä (%) Tim Sheehy 319 682 52,6 Jon Tester 276 305 45,5 Sid Daoud 7 272 1,2 Robert Barb 4 003 0,7 Lähde: == Lähteet == Luokka:Montana Luokka:Yhdysvaltain senaatin vaalit Luokka:Yhdysvaltain vaalit 2024
Oiva Jukkola

Oiva Jukkola (s. 21. toukokuuta 2002 Tampere) on suomalainen jalkapalloilija, joka edustaa Veikkausliigassa pelaavaa Tampereen Ilvestä. Pelipaikaltaan Jukkola on laitahyökkääjä. Hän pelaa myös Suomen alle 21-vuotiaiden jalkapallomaajoukkueessa. Ilveksen kasvatti Jukkola pelasi ensimmäiset minuuttinsa Veikkausliigassa kaudella 2020 FC Lahtea vastaan.https://tulospalvelu.palloliitto.fi/person/65954/info Ensimmäisen veikkausliigamaalinsa hän teki lokakuussa 2021 vierasottelussa SJK:ta vastaan. Kaudella 2023 Jukkola oli Ilveksen mukana voittamassa Suomen Cupia. Ensiesiintymisensä alle 21-vuotiaiden maajoukkueessa Jukkola teki syyskuussa 2024 vierasottelussa Armeniaa vastaan. Hän onnistui Suomen 3–1-vierasvoittoon päättyneessä ottelussa kahdesti maalinteossa.https://www.palloliitto.fi/ajankohtaista/oiva-jukkola-olen-ylpea == Saavutukset == === Seurajoukkueessa === * Suomen Cup: 2023 == Lähteet == Luokka:Suomalaiset jalkapalloilijat Luokka:Vuonna 2002 syntyneet Luokka:Elävät henkilöt
Djoully Nzoko

Djoully Nzoko (s. 11. lokakuuta 2007 Turkuhttps://yle.fi/a/74-20105232) on suomalainen jalkapalloilija, joka edustaa Belgian toiseksi korkeimmalla sarjatasolla Challenger Pro Leaguessa pelaavaa Jong Genkiä. Pelipaikaltaan Nzoko on laitahyökkääjä. Hänellä on kinshasankongolaiset sukujuuret.https://www.krcgenk.be/en/news/5662/fins-youth%20international- djoully-nzoko-16-signs-for-3-seasons-at-krc-genk Nzoko pelasi ensimmäiset minuuttinsa Turun Interin kakkosjoukkueessa neljänneksi korkeimmalla sarjatasolla Kolmosessa jo 14-vuotiaana kaudella 2022.https://tulospalvelu.palloliitto.fi/person/386565/info Interin edustusjoukkueessa Veikkausliigassa Nzoko debytoi toukokuussa 2024 Hakaa vastaan tullen vaihdosta kentälle. Ensimmäisen maalinsa hän teki viikkoa myöhemmin FC Lahden verkkoon. Syyskuussa 2024 uutisoitiin, että Nzoko siirtyy kolmen vuoden sopimuksella belgialaisseura KRC Genkin organisaatioon. Hän liittyi aluksi seuran kakkosjoukkueen Jong Genkin vahvuuteen. Nzoko on pelannut Suomen ikäkausimaajoukkueissa vuodesta 2022 alkaen. == Lähteet == Luokka:Suomalaiset jalkapalloilijat Luokka:Vuonna 2007 syntyneet Luokka:Elävät henkilöt
Tamara Guseva

Tamara Nikolajevna Guseva (; s. 15. elokuuta 1926) on venäläinen pianisti.Stanisław Dybowski, Tamara Guseva The Fryderyk Chopin Institute, viitattu 9.9.2024 Тамара Гусева 100 лет Санкт-Петербургской филармонии, viitattu 9.9.2024 Guseva aloitti pianonsoiton opiskelun Tatjana Nikolajevan johdolla ja opiskeli vuosina 1944–1949 Heinrich Neuhausin johdolla Moskovan konservatoriossa. Vuonna 1945 hän sai Yleisneuvostoliittolaisessa musiikin esityskilpailussa neljännen palkinnon. Vuonna 1949 hän sai Jevgeni Malininin kanssa jaetun ensimmäisen palkinnon Budapestin kansainvälisessä Nuorisofestivaalissa. Guseva sijoittui vuonna 1949 myös yhdeksänneksi neljännessä kansainvälisessä Frédéric Chopin -pianokilpailussa. Hän aloitti opiskeluaikanaan aktiivisen konsertoinnin. Guseva työskenteli Moskovan konservatoriossa Lev Oborinin avustajana vuosina 1950–1953. Hän opetti siellä vuosina 1959–1966. Gusevan ohjelmistossa korostui Frédéric Chopinin tuotannon asema. Hän tulkitsi myös Johann Sebastian Bachin, Wolfgang Amadeus Mozartin, Ludwig van Beethovenin, Robert Schumannin, Pjotr Tšaikovskin, Aleksandr Skrjabinin, Sergei Prokofjevin, Nikolai Mjaskovskin, Dmitri Šostakovitšin ja Aram Hatšaturjanin ohjelmistoa. == Lähteet == Luokka:Venäläiset pianistit Luokka:Vuonna 1926 syntyneet Luokka:Elävät henkilöt
Volodymyr Ivasjuk

Volodymyr Myh’ailovytš Ivasjuk (; 1949 Kitsman – 1979 Lvivin ympäristö) oli ukrainalainen lauluntekijä, laulaja ja multi-instrumentalisti.Олеся Котубей- Геруцька, Івасюк: "Ми з колиски — націоналісти, якщо матері співають українські колискові. Тому нас перевиховують у концтаборах" Suspilne, viitattu 9.9.2024 Ivasjuk syntyi perheeseen, jota neuvostoviranomaiset pitivät epäluotettavana. Isä Myh’ailo oli kirjoittanut proosaa ja runoutta muun muassa holodomorista. Ivasjuk itse kirjoitti lauluja venäjän sijaan ukrainaksi. Hänestä tuli 21-vuotiaana hyvin suosittu kappaleesta ”Tšervona ruta”. Hänen kappaleitaan tulkitsivat muiden muassa Sofija Rotaru, Vasyl Zinkevytš, Nazari Jaremtšuk ja Lidija Vidaš. Ivasjuk saavutti tunnettavuutta myös Neuvostoliiton rajojen ulkopuolella. Hän soitti viulua, pianoa, selloa ja kitaraa. Ivasjuk sai lääkärin koulutuksen ja opiskeli sävellystä Lvivin konservatoriossa. Hän teki myös puhtaasti soittimellisia kappaleita. Ivasjuk joutui ongelmiin viranomaisten kanssa. Hän katosi puhelinsoiton saatuaan, ja hänet löydettiin myöhemmin Lvivin lähistön metsästä kuolleena joko hirttämisen tai hirttäytymisen seurauksena. Vuonna 2009 Ivasjuk sai postuumisti Ukrainan sankarin arvonimen. Samana vuonna valtakunnansyyttäjän virasto avasi hänen kuolemastaan tutkinnan, joka suljettiin vuonna 2012. Vuonna 2019 Kiovan oikeuslääketieteellisen tutkimuksen instituutti väitti, ettei itsemurha ollut kuolemansyynä fyysisesti mahdollinen. Ketään ei ole tuomittu oletetusta murhasta. == Lähteet == Luokka:Ukrainalaiset muusikot Luokka:Ukrainan sankarit Luokka:Laulaja-lauluntekijät Luokka:Vuonna 1949 syntyneet Luokka:Vuonna 1979 kuolleet
Eurooppatie E261

Eurooppatie E261 on noin 390 kilometriä pitkä eurooppatie Puolassa. Tie alkaa eurooppatien E75 liittymässä Nowe Marzyn kylässä Świecien itäpuolella ja päättyy Wrocławin läpi kuljettuaan kaupungin eteläpuolella sijaitsevaan Bielany Wrocławskien kylään, jossa sijaitsee moottoritien A4 eli eurooppatien E40 (liittymä. ==Reitti== Nowe Marzy – Świecie – Bydgoszcz – Gniezno – Poznań – Rawicz – Wrocław – Bielany Wrocławskie ==Lähteet== ==Aiheesta muualla== 261 Luokka:Puolan tiet
Sentul International Circuit

Sentul International Circuit () on moottoriurheilurata, joka sijaitsee Bogorin kaupungissa Indonesiassa. == Voittajat == === A1 Grand Prix === Kausi Lähtö Kuljettaja Talli Raportti 2005–2006 Sprintti Nicolas Lapierre Ranska Raportti 2005–2006 Kilpailu Sean McIntosh Kanada Raportti 2006–2007 Sprintti Jonny Reid Uusi-Seelanti Raportti 2006–2007 Kilpailu Jonny Reid Uusi-Seelanti Raportti === Aasian GP2 === Kausi Lähtö Kuljettaja Talli Raportti 2008 Kilpailu Sébastien Buemi Trust Team Arden Raportti 2008 Sprintti Fairuz Fauzy Super Nova Racing Raportti === Speedcar Series === Kausi Lähtö Kuljettaja Talli Raportti 2008 Kilpailu 1 Jean Alesi Speedcar Team Raportti 2008 Kilpailu 2 Uwe Alzen Phoenix Racing Raportti Luokka:Indonesian moottoriradat
HMS Redpole (1910)

HMS Redpole (viirinumerot H77 ja H96) oli Britannian kuninkaallisen laivaston Acorn-luokan hävittäjä ensimmäisessä maailmansodassa. == Valmistus == Alus tilattiin Cowesista J. Samuel White and Companyltä, missä köli laskettiin 10. joulukuuta 1909. Alus laskettiin vesille 24. kesäkuuta 1910 ja valmistui helmikuussa 1911.Friedman, Norman s. 306 == Palvelus == Alus myytiin romutettavaksi toukokuussa 1921. == Lähteet == * * * === Viitteet === Luokka: Acorn-luokan hävittäjät Luokka:Whiten valmistamat alukset Luokka:Yhdistyneen kuningaskunnan ensimmäisen maailmansodan hävittäjät
HMS Ruby (1910)

HMS Ruby (viirinumerot H85 ja H98) oli Britannian kuninkaallisen laivaston Acorn-luokan hävittäjä ensimmäisessä maailmansodassa. == Valmistus == Alus tilattiin Cowesista J. Samuel White and Companyltä, missä köli laskettiin 15. helmikuuta 1910. Alus laskettiin vesille 4. marraskuuta 1910 ja valmistui 7. huhtikuuta 1911.Friedman, Norman s. 306 == Palvelus == Alus myytiin romutettavaksi toukokuussa 1921. == Lähteet == * * * === Viitteet === Luokka: Acorn-luokan hävittäjät Luokka:Whiten valmistamat alukset Luokka:Yhdistyneen kuningaskunnan ensimmäisen maailmansodan hävittäjät
HMS Sheldrake (1911)

HMS Sheldrake (viirinumerot H88 ja H0A) oli Britannian kuninkaallisen laivaston Acorn-luokan hävittäjä ensimmäisessä maailmansodassa. == Valmistus == Alus tilattiin Dumbartonista William Denny and Brothersilta, missä köli laskettiin 15. tammikuuta 1910. Alus laskettiin vesille 18. tammikuuta 1911 ja valmistui 19. toukokuuta.Friedman, Norman s. 306 == Palvelus == Alus myytiin romutettavaksi toukokuussa 1921. == Lähteet == * * * === Viitteet === Luokka: Acorn-luokan hävittäjät Luokka:Dennyn valmistamat alukset Luokka:Yhdistyneen kuningaskunnan ensimmäisen maailmansodan hävittäjät
HMS Staunch (1910)

HMS Staunch (viirinumerot H89 ja H2A) oli Britannian kuninkaallisen laivaston Acorn-luokan hävittäjä ensimmäisessä maailmansodassa. == Valmistus == Alus tilattiin Dumbartonista William Denny and Brothersilta, missä köli laskettiin 15. tammikuuta 1910. Alus laskettiin vesille 29. lokakuuta 1910 ja valmistui maaliskuussa 1911.Friedman, Norman s. 306 == Palvelus == Alus vaurioitui korjauskelvottomaksi 11. marraskuuta 1917. == Lähteet == * * * === Viitteet === Luokka: Acorn-luokan hävittäjät Luokka:Dennyn valmistamat alukset Luokka:Yhdistyneen kuningaskunnan ensimmäisen maailmansodan hävittäjät
Tapio Backlund

Tapio Backlund on suomalainen muusikko, joka on työskennellyt laajalti sekä suomalaisen popin että muiden musiikkityylien parissa yli 20 vuoden ammattiurallaan. Hän on toiminut freelance-muusikkona ja tehnyt yhteistyötä lukuisten artistien ja yhtyeiden kanssa, esiintynyt useissa TV-ohjelmissa ja musikaaleissa, sekä työskennellyt tuottajana ja säveltäjänä omalla studiollaan. == Ura == Backlund on työskennellyt monien suomalaisten pop- ja rock artistien kanssa. Hänen yhteistyökumppaneihinsa ovat kuuluneet muun muassa Anna Puu, Krista Siegfrids, Robin Packalen, Isac Elliot, Kasmir, Janna ja Antti Tuisku. Hän on esiintynyt myös muiden genrejen edustajien kanssa, kuten jazz- ja soulmuusikko Tuomo Prättälän Triossa sekä Teppo Mäkysen luotsaaman Stance Brothersin riveissä. Hän on soittanut myös fuusiomusiikkia esittävien Ossi Mariston ja Mika Myllärin MMQ:n kanssa. Progressiivisessa rock- ja metal-genressä basisti on esiintynyt Dead Sirius 3000:n ja Peasouperin kanssa sekä prog. metal -yhtyeissä For the Imperium ja Grand Discovery. === Show- ja TV-tuotannot === Backlund on ollut mukana useissa tunnetuissa suomalaisissa televisio-ohjelmissa ja musikaaleissa. Näihin kuuluvat muun muassa: * Voice of Finland - Comeback Stage * Maailma on tehty meitä varten -musikaali * Starsquad Dinner Show === Levytykset ja tuotannot === Tapio Backlund on osallistunut lukuisiin levytyksiin ja tuotantoihin eri artistien ja yhtyeiden kanssa. Hänen tuotantonsa käsittää yhteistyötä niin suomalaisten kuin kansainvälisten artistien kanssa. Hänen levytysprojektinsa ovat sisältäneet yhteistyötä muun muassa seuraavien artistien kanssa: * Don Johnson Big Band * Sunrise Avenue * Max 'C * Michael Monroe * Lord Est * Aikakone === Yhteistyöt ja projektit === Vuosien varrella Tapio Backlund on ollut mukana lukuisissa projekteissa eri musiikkityylien parissa, aina popista ja rockista jazziin ja fuusiomusiikkiin. Hänen työtään voi kuulla useissa eri levyissä ja musiikkituotannoissa sekä live-esiintymisissä ympäri Suomea ja ulkomailla. == Lähteet == Luokka:Suomalaiset muusikot Luokka:Syntymävuosi puuttuu Luokka:Elävät henkilöt
Pseudorengas

Matematiikassa pseudorengas on yksi seuraavista renkaan muunnelmista, yleensä ensimmäinen: * Rngas eli rakenne, joka täyttää kaikki renkaan aksioomat paitsi "ykkösen" eli multiplikatiivisen identiteetin olemassaolon. Nimi "rngas" tulee siitä, että renkaasta voi puuttua identiteettialkio e. * Joukko R kahdella binäärioperaatiolla + ja ⋅ siten, että on Abelin ryhmä, jonka identiteetti on 0, ja ja kaikille R :n a, b, c :lle. * Abelin ryhmä varustettu alaryhmällä B ja kertolaskulla , joilla B on rengas ja A a B - moduli . Nämä määritelmät eivät ole ekvivalentteja keskenään, joten yleensä termi "pseudorengas" kannattaa täsmentää. Yleensä sitä käytetään merkityksessä rngas (engl. rng). Jotkut harvat määrittelevät renkaan tarkoittamaan kaikkia rnkaita. == Katso myös == * Puolirengas – algebrallinen rakenne, joka määritellään kuten rengas paitsi että alkioilla ei tarvitse olla additiivista vasta-alkiota. == Viitteet == Luokka:Algebralliset rakenteet Luokka:Rengasteoria
Eurooppatie E371

Eurooppatie E371 on noin 361 kilometriä pitkä eurooppatie Puolassa ja Slovakiassa. Tie alkaa Varsovan eteläpuolella sijaitsevasta Radomsta ja päättyy Slovakian itäosassa sijaitsevaan Prešoviin. ==Reitti== Radom – Ostrowiec Świętokrzyski – Opatów – Rzeszów – Krosno – Barwinek (Puola, rajapaikkakunta) - Vyšný Komárnik (Slovakia, rajapaikkakunta) - Svidnik – Prešov. Dk9 01.jpg|Puolan kansallinen valtatie 9 muodostaa Radomin ja Rzeszówin välisen osan eurooppatiestä E371. P230212 16.38 02.jpg|E371:tä Slovakian Prešovissa. ==Lähteet== ==Aiheesta muualla== 371 Luokka:Puolan tiet Luokka:Slovakian liikenne
Rngas

Matematiikassa rngas (tai ei-yksiköllinen rengas tai pseudorengas) on algebrallinen rakenne, joka täyttää samat ominaisuudet kuin rengas paitsi että se ei oleta multiplikatiivisen identiteetin (eli "ykkösalkion") olemassaoloa. Termi rngas kertoo, että se on rengas ilman neutraalialkiota e (vrt. engl. rng). Vaikka rengas yleensä määritellään niin, että ykkösalkion pitää olla olemassa, jotkin teokset poikkeavat tästä eli määrittelevat kaikki rnkaat renkaiksi. Suomessa on tapana tarkoittaa pseudorenkaalla rngasta, mutta pseudorenkaille on myös kaksi ei-ekvivalenttia määritelmää. Sen sijaan rngas on yksikäsitteinen käsite. Sen huono puoli termiin "pseudorengas" nähden on, että se näyttää kirjoitusvirheeltä ja se helposti sekoittuu renkaisiin. == Määritelmä == Rngas on joukko R, jossa on määritelty kaksi binäärioperaatiota , kutsuttakoon niitä yhteen- ja kertolaskuiksi, jotka täyttävät seuraavat ehdot: * (R, +) on Abelin ryhmä, * (R, ·) on puoliryhmä, * Osittelulaki on voimassa. Rngashomomorfismi on funktio rnkaalta toiselle, jolla * f(x + y) = f(x) + f(y) * f(x · y) = f(x) · f(y) kaikilla x,y. Jos R ja S ovat renkaita, rengashomomorfismi on sama kuin rngashomomorfismi , jolla f(1)=1. == Esimerkkejä == Kaikki renkaat ovat rnkaita. Parillisten numeroiden joukko on rngas muttei rengas, samoin niiden 3x3-matriisien joukko, joiden alarivi on nolla. Kumpikin on esimerkki siitä, että jokainen (yksi- tai kaksipuolinen) ideaali on rngas. Jos V on ääretönulotteinen vektoriavaruus, niin niiden lineaarioperaattorien joukko, joilla , on rngas muttei rengas. Toinen esimerkki on nollaan suppenevien reaalisten jonojen joukko (komponentittaisilla yhteen- ja kertolaskuilla). Missä tahansa topologisessa avaruudessa määriteltyjen niiden reaaliarvoisten jatkuvien funktioiden joukko, joilla on kompakti kantaja on rngas (yhteen- ja kertolasku pisteittiä). Se on rengas jos ja vain jos avaruus on kompakti. Luokka:Algebralliset rakenteet Luokka:Rengasteoria
Viktor Gyökeres

Viktor Einar Gyökeres (s. 4. kesäkuuta 1998 Tukholma) on ruotsalainen jalkapalloilija, joka edustaa Portugalin Primeira Ligassa pelaavaa Sporting Clube de Portugalia. Pelipaikaltaan Gyökeres on hyökkääjä. Hän pelaa myös Ruotsin jalkapallomaajoukkueessa. == Seurajoukkueessa == Gyökeres pelasi ensimmäiset pelinsä miesten sarjoissa kaudella 2015 Brommapojkarnan paidassa Ruotsin toiseksi korkeimmalla sarjatasolla Superettanissa. Tammikuussa 2018 hän siirtyi Englannin valioliigassa pelaavaan Brighton & Hove Albioniin, mutta ei saanut seurassa valioliigaminuutteja. Hän kävi lainalla Saksan 2. Bundesliigassa St. Paulissa ja Englannin mestaruussarjan Swansea Cityssä sekä Coventry Cityssä. Kaudelle 2021–2022 Gyökeres siirtyi pysyvällä siirrolla Coventryn riveihin. Ensimmäisellä kaudellaan seurassa hän teki 17 maalia mestaruussarjassa ja toisella kaudella maalisaldo oli 21. Kauden 2022–2023 päätteeksi hänet valittiin myös sarjan tähdistökentälliseen. Heinäkuussa 2023 Gyökeres siirtyi Portugalin Primeira Ligan Sporting CP:hen. Hän onnistui ensimmäisellä kaudellaan maalinteossa 29 kertaa voittaen samalla sarjan maalikuninkuuden ja myös parhaan pelaajan palkinnon. Sporting voitti myös Primeira Ligan mestaruuden. == Maajoukkueessa == Gyökeres edusti Ruotsin alle 19-vuotiaiden maajoukkuetta ikäluokan EM-kilpailuissa vuonna 2017 Georgiassa. Hän teki turnauksessa kolme maalia ollen jaetulla ykkössijalla maalipörssissä. Ruotsin jalkapallomaajoukkueessa Gyökeres teki debyyttinsä tammikuussa 2019 harjoitusottelussa Suomea vastaan. Ensimmäinen maali syntyi muutamaa päivää myöhemmin, niin ikään harjoitusottelussa Islantia vastaan. == Muuta == Gyökeresillä on unkarilaisia sukujuuria. == Saavutukset == === Seurajoukkueessa === * Superettan: 2017 * Primeira Liga: 2023–2024 === Henkilökohtainen === * Alle 19-vuotiaiden EM-kilpailujen paras maalintekijä: 2017 * Englannin mestaruussarjan kauden tähdistöjoukkue: 2023–2024 * Primeira Ligan paras maalintekijä: 2023–2024 * Primeira Ligan paras pelaaja: 2023–2024 == Lähteet == Luokka:Ruotsalaiset jalkapalloilijat Luokka:Vuonna 1998 syntyneet Luokka:Elävät henkilöt
Pääideaalialue

Matematiikassa pääideaalialue eli PID on integraalialue (eli kommutiivinen rengas, jossa 0 e 1 ja jossa ab=0 \Rightarrow a=0\ \lor\ b=0), jossa jokainen ideaali on pääideaali eli joukko Ra = \\{ra : r \in R\\} jollain a\in R. Pääideaalialueet käyttäytyvät kuten kokonaisluvut jaollisuuden suhteen: millä tahansa PID:n alkiolla on yksikäsitteinen faktorointi (joten aritmeettisen peruslauseen analogia pätee); millä tahansa kahdella PID:n elementillä on suurin yhteinen jakaja (vaikka sitä ei ehkä ole mahdollista löytää käyttämällä Eukleideen algoritmia). Jos x ja y ovat PID:n elementtejä ilman yhteisiä jakajia, niin jokainen PID:n alkio voidaan kirjoittaa muodossa ax + by, jne. Pääideaalialueet ovat Noetherin renkaita. == Esimerkkejä == * K : mikä tahansa kunta , * \mathbb{Z} : kokonaislukujen rengas See Fraleigh & Katz (1967), p. 73, Corollary of Theorem 1.7, and notes at p. 369, after the corollary of Theorem 7.2 * K[x] : yhden muuttujan polynomien renkaat, kun kertoimet otetaan jostakin kunnasta. (Käänteinenkin on totta, eli jos A[x] on pääideaalialue, niin A on kunta.) Lisäksi yhden muuttujan muodollisten potenssisarjojen rengas on pääideaalialue, kun kertoimet otetaan jostain kunnasta, koska jokainen ideaali on muotoa (x^k) , * \mathbb{Z}[i] eli Gaussin kokonaislukujen rengas See Fraleigh & Katz (1967), p. 385, Theorem 7.8 and p. 377, Theorem 7.4. === Ei-esimerkkejä === * \mathbb{Z}[\sqrt{-3}] on rengas muttei pääideaalialue, koska 4 = 2\cdot 2 = (1+\sqrt{-3})(1-\sqrt{-3}). Lisäksi \langle 2, 1+\sqrt{-3} \rangle on ideaali, jota mikään yksi alkio ei generoi. * \mathbb{Z}[x] : kaikkien polynomien rengas kokonaislukukertoimilla. Se ei ole pääideaalialue, koska \langle 2, x \rangle on ideaali, jota mikään yksi alkio ei generoi. * R[x, y, \ldots], n muuttujan polynomien rengas, missä n\ge2, kun kerroinrengas R ei ole pääideaalialue, koska ideaali \langle x, y \rangle ei ole pääideaali. * Useimmat algebrallisten kokonaislukujen renkaat eivät ole pääideaalialueita. == Ominaisuuksia == Pääideaalialueella millä tahansa kahdella alkiolla a, b on suurin yhteinen jakaja, joka voidaan saada ideaalin (a, b ) generaattorina (virittäjänä). Esimerkki pääasiallisesta ideaalista, joka ei ole euklidinen alue, on rengas \mathbb{Z}\left[\frac{1+\sqrt{-19}} 2\right], Wilson, Jack C. "A Principal Ring that is Not a Euclidean Ring." Math. Mag 46 (Jan 1973) 34-38 George Bergman, A principal ideal domain that is not Euclidean - developed as a series of exercises PostScript file tämän todisti Theodore Motzkin ja se oli ensimmäinen tunnettu tapaus. Tällä alueella ei ole q ja r :tä, 0 ≤ |r | <4, niin (1+\sqrt{-19})=(4)q+r, huolimatta 1+\sqrt{-19} ja 4 joilla on suurin yhteinen jakaja 2 . # == Katso myös == * Bézoutin identiteetti Luokka:Rengasteoria Luokka:Kommutatiivinen algebra
Pääideaali

Matematiikassa renkaan R pääideaali tarkoittaa yhden R:n alkion virittämää ideaalia. Jos R on kommutatiivinen, jokainen pääideaali on joukko Ra = \\{ra : r \in R\\} jollain a\in R, eikä muita pääideaaleja ole. (Termillä on myös toinen merkitys, posetissa P pääideaali tarkoittaa yhden alkion virittämää järjestysideaalia eli sen alkion ja kaikkien sitä pienempien alkioiden joukkoa. Tässä artikkelissa ei tämän kappaleen ulkopuolella tarkoiteta sitä merkitystä.) == Määritelmät == * R:n vasen pääideaali on osajoukko Ra = \\{ra : r \in R\\} jollekin elementille a, * R:n oikea pääideaali on osajoukko aR = \\{ar : r \in R\\} jollekin elementille a, * R:n pääideaali eli kaksipuolinen pääideaali osajoukko RaR = \\{r_1 a s_1 + \ldots + r_n a s_n: r_1,s_1, \ldots, r_n, s_n \in R\\} jollekin elementille a, eli kaikkien muotoa ras olevien alkioiden summien joukko. Jos R on kommutatiivinen rengas (identiteetillä), niin yllä olevat kolme käsitettä ovat kaikki samoja. Siinä tapauksessa a:n virittämästä ideaalista käytetään merkintää \langle a \rangle tai (a). Ei- kommutatiivisessa tapauksessa kaksipuolisen pääideaalin monimutkainen määritelmä johtuu halusta tehdä siitä suljettu yhteenlaskun suhteen. == Esimerkkejä ei-pääideaaleista == \mathbb{C}[x, y] on kahden muuttujan x ja y kompleksikertoimisten polynomien rengas. Muuttujien x ja y virittämä ideaali \langle x, y \rangle koostuu kaikista polynomeista \mathbb{C}[x, y] joiden vakiotermi on nolla. Se ei ole pääideaali. Todistus: oletetaan, että p on sen virittäjä. Sitten x ja y olisivat molemmat jaettavissa p:llä, mikä on mahdotonta ellei p on nollasta poikkeava vakio. Mutta nolla on ainoa vakio ideaalissa \langle x, y \rangle, mikä muodostaa ristiriidan. Luokka:Kommutatiivinen algebra
Martti Ahtisaari -luento

Martti Ahtisaari -luennot ovat Jyväskylässä vuodesta 2000 lähtien pidettyjä luentoja,https://www.jyvaskyla.fi/jyvaskyla/julkaisut-ja-raportit/martti- ahtisaari-luento jotka käsittelevät päasiassa valtioiden väliseen turvallisuuteen liittyviä teemoja. Luentoja järjestämässä ovat olleet Jyväskylän kaupunki, Jyväskylän yliopisto, Keski-Suomen henkisen maanpuolustuksen liitto ry ja Keskisuomalainen-lehti. Perinne sai alkunsa, kun Suomen, Viron, Puolan, Liettuan ja Latvian tasavaltojen presidentit kokoontuivat presidentti Martti Ahtisaaren myötävaikutuksella Jyväskylässä kylmän sodan päättymisen kymmenvuotispäivänä 8. marraskuuta 1999 arvioimaan kansalaistilaisuudessa maidensa ja Euroopan näkymiä. Martti Ahtisaari -luennon puhujina on ollut koti- ja ulkomaisia valtiollisia johtajia, ja he ovat puheissaan käsitelleet pääasiassa valtioiden väliseen turvallisuuteen liittyviä teemoja. Vuonna 2024 pidetty luento oli kuudestoista. Se oli keskustelutilaisuus edellisessä marraskuussa edesmenneen Ahtisaaren muistoksi ja hänen rauhanperintötyönsä kunniaksi.https://www.jyvaskyla.fi/jyvaskyla/julkaisut-ja-raportit/martti- ahtisaari-luento == Luennoitsijoita == * 2000 Max Jakobsson * 2001 Harri Holkeri * 2002 Göran Persson * 2003 Arnold Rüütel * 2004 Matti Vanhanen * 2005 Branko Crvenkovski * 2006 Tarja Halonen * 2007 Martti Ahtisaari * 2008 Abdullah Gül * 2009 Jorma Ollila * 2010 Mari Kiviniemi * 2012 Jyrki Katainenhttps://www.jyu.fi/fi/tiedetta-kaikille/martti-ahtisaari-luennot-ja- puheet-1999-2012 == Lähteet == Luokka:Martti Ahtisaari
Blues-skaala

Blues-skaala tai blues-asteikko on sävelasteikko, joka koostuu sävelistä 1, b3, 4, b5, 5, ja b7. Se on mollipentatoninen asteikko, johon on lisätty vähennetty kvintti. Asteikko on mahdollista siirtää eri sävellajeihin sellaisenaan pitämällä sävelten intervallit samoina. Blues-skaalaa käytetään bluesin lisäksi esimerkiksi rockissa ja jazzissa. == Lähteet == == Aiheesta muualla == * The Jazz Resource: Playing the Blues Scale Luokka:Sävelasteikot Luokka:Blues
Bahman Jalali

Bahman Jalali (; 1944 Teheran – 15. tammikuuta 2010) oli iranilainen valokuvaaja.Bahman Jalali British Museum, viitattu 9.9.2024 Veteran photographer Bahman Jalali dies at 65 Mehr News Agency 15.1.2010, viitattu 9.9.2024 Jalali valmistui taloustieteen opinnoista. Hän opiskeli taloustieteen lisäksi Melli-yliopistossa politiikan tutkimusta, mutta keskittyi pian valokuvaukseen. Vuonna 1974 hän liittyi Isossa-Britanniassa Royal Photographic Societyyn.Bahman Jalali Silk Road Gallery, viitattu 9.9.2024 Jalali oli Soroush-uutistoimiston valokuvausjohtaja vuosina 1976–1991. Irakin–Iranin sodan aikana hän työskenteli kuvajournalistina ja sodan tapahtumien valokuvaajana pariisilaisen uutistoimiston palveluksessa. Jalali esitteli valokuvissaan myös Iranin vallankumousta. Hän opetti valokuvausta vuodesta 1985 lähtien useissa Iranin yliopistoissa. Jalali oli mukana perustamassa Iranin ensimmäistä valokuvaukselle omistettua museota Askhaneh Shahria vuonna 1997 ja työskenteli siellä kuraattorina. Hän perusti Rana Javadin kanssa Teheranissa valokuvauslehden Aksnāmeh vuonna 1998. Jalalin valokuvia sisällytettiin näyttelyihin Iranin lisäksi muun muassa Espanjassa, Itävallassa, Ranskassa, Saksassa ja Italiassa. Jalali sai kansainvälisen Sprengel-palkinnon valokuvauksesta vuonna 2009. == Lähteet == Luokka:Iranilaiset valokuvaajat Luokka:Vuonna 1944 syntyneet Luokka:Vuonna 2010 kuolleet
Ron Yeats

Ron Yeats (15. marraskuuta 1937 – 6. syyskuuta 2024Liverpool FC mourns passing of legendary Ron Yeats) oli skotlantilainen jalkapalloilija. Yeats aloitti ammattilaisjalkapallouransa vuonna 1957 Dundee Unitedissa.Who was Ron Yeats? Former Liverpool captain who won FA Cup dies after period of ill health Vuonna 1961 hän siirtyi Liverpooliin ja oli yksi keskeisistä hahmoista Liverpoolin noustessa kakkostasolta ykkösliigaan ja voittaessaan sen ensimmäistä kertaa 17 vuoteen. Hän oli myös Liverpoolin kapteeni sen voittaessa ensimmäistä kertaa FA Cupin.HS: Jalkapallolegenda Ron Yeats on kuollut 86-vuotiaana – oli merkittävässä roolissa Sami Hyypiän uralla Liverpoolin jälkeen hän toimi pelaaja-valmentajana Tranmere Roversissa.Former player manager at Tranmere Rovers Ron Yeats dies Pelaajauransa jälkeen Yeats toimi jalkapalloilijoiden kykyjen etsijänä, muun muassa Sami Hyypiä kuului hänen löytöihinsä. == Lähteet == Luokka:Skotlantilaiset jalkapalloilijat Luokka:Vuonna 1937 syntyneet Luokka:Vuonna 2024 kuolleet